Carnosauria

Elafs Carnosauria äbinons dinosaurs äyagöl gretik, kels älifons dü Yurat e Kretat. Dinosaur gudiküno sevädik grupa at binon Allosaurus. Brefabüo, nolavans etüvons limafis go gretik donagrupa Carcharodontosauridae grupa at, soäs Giganotosaurus e Tyrannotitan, kels ba äglofons jü gretots gretikum ka ut ela Tyrannosaurus famik.

Pats kaladik onsik binons: logs gretik, kran lunik ä rovik, e votikams lögas e lekela, soäs el femur lunikum ka el tibia.

 Els Carnosauria rigik 
Grup elas Carnosauria pegebon kösömiko as plad, ini kel limafs gretik grupa Theropoda kanons papladön, ab dilets ün yels 1980 e 1990 äjonon, das, pläamü gretot, grup at labon patis kaladik vemo nemödikis. Mödikafs elas Carnosauria büik pädönudilädons as els Theropoda primöfikum; u päpladons ini grup: Coelurosauria if äröletons nilikumo bödes, äs els Tyrannosauridae. Limafs büik votik elas Carnossauria, kels no plu dutons lü grup at, binons: elafs Megalosauridae, elafs Spinosauridae, ed els Ceratosauridae. Igo no-dinosaurs ya päpladons ini els Carnossauria, soäs elaf Teratosaurus (lü grup elafas Rauisuchia dutöl).

Dilets nulädik miedetons elis Carnosauria as dinosaurs uts, kels kelabons büani nulikum ko el Allosaurus, kas ko böds. .

 Bids grupa Carnosauria 
 Infraordo Carnosauria
 Erectopus
 Fukuiraptor
 ?Gasosaurus
 ?Lourinhanosaurus
 Monolophosaurus
 Siamotyrannus
 Superfamilia Allosauroidea
 Becklespinax?
 Megaraptor?
 Familia Allosauridae
 Allosaurus
 Antrodemus
 Epanterias
 Saurophaganax
 Familia Carcharodontosauridae
 Acrocanthosaurus?
 Carcharodontosaurus
 Neovenator
 Subfamilia Giganotosaurinae
 Giganotosaurus
 Mapusaurus
 Tyrannotitan
 Familia Sinraptoridae
 Metriacanthosaurus
 Sinraptor
 Yangchuanosaurus

 Literat 
 Padian, K., J. R. Hutchinson, and T. R. J. Holtz. 1999. Phylogenetic definitions and nomenclature of the major taxonomic categories of the carnivorous Dinosauria (Theropoda). Journal of Vertebrate Paleontology, toum: 19, nüm: 1, pads: 69-80.
 Weishampel, D. B., P. Dodson, and H. Osmólska, eds. 2004. The Dinosauria. (Dabükot 2id.) Berkeley: University of California Press.

 Yüms plödik 
In Linglänapük:
 Jenav klada: Carnosauria se bevüresodatopäd: taxonsearch.
 Nüns dö els Carnosauria se bevüresodatopäd Museda Fösilava Nivera di California in Berkeley.

Klad:Dinosauragrups